Държавен вестник, бр. 82, 2015 г., стр. 37

БРОЙ  82	
Д Ъ Р Ж А В Е Н  В Е С Т Н И К 	
СТР.  37  
(4) Общественото обсъждане се провежда 
не по-рано от 30 дни след публикуването на 
обявата.
(5) Органът по ал. 1 уведомява писмено за-
интересованите централни ведомства, научни 
и академични институции, неправителствени 
и браншови организации, участвали в процеса 
на разработването на стратегическия план, 
за обстоятелствата по ал. 3 и 4.
Чл. 50. (1) Общественото обсъждане се 
ръководи от изпълнителния директор на 
Изпълнителната агенция по горите или от 
оправомощено от него лице.
(2) При общественото обсъждане се изготвя 
протокол, към който се прилагат представе-
ните писмени становища и предложения.
(3) Приетите бележки и предложения се 
отразяват в проекта на Стратегическия план 
за развитие на горския сектор, изготвя се 
мотивирана справка за отразяване на по-
стъпилите становища и предложения, които 
заедно с протокола се публикуват на интернет 
страницата на Изпълнителната агенция по 
горите в едномесечен срок от провеждането 
на общественото обсъждане.
(4) Изпълнителният директор на Изпълни-
телната агенция по горите или оправомощено 
от него лице в едномесечен срок от провеж-
дането на общественото обсъждане уведомява 
писмено лицата по чл. 49, ал. 5 за неприетите 
бележки и предложения.
(5) Лицата, чиито бележки и предложения 
не са приети при общественото обсъждане, 
могат да подадат възражения до изпълнител-
ния директор на Изпълнителната агенция по 
горите. 
(6) Изпълнителният директор на Изпъл-
нителната агенция по горите представя про-
екта на Стратегическия план за развитие на 
горския сектор за одобряване на министъра 
на земеделието и храните заедно с протокола 
от общественото обсъждане, справката за 
отразяване на постъпилите становища и пред-
ложения и направените възражения по ал. 5.
Г л а в а  ш е с т а
ОБЛАСТНИ ПЛАНОВЕ ЗА РАЗВИТИЕ НА 
ГОРСКИТЕ ТЕРИТОРИИ
Раздел I
Цел, задачи, обект и съдържание на областни-
те планове за развитие на горските територии
Чл. 51. (1) С областните планове за развитие 
на горските територии се цели:
1. изработването на единна горскостопан-
ска карта за горските територии за областта;
2. функционалното зониране на горските 
територии; 
3. възмездното ползване на обществените 
екосистемни ползи; 
4. целите на управление на горските тери-
тории и на ловното стопанство; 
5. екологичната и социално-икономичес­
ката оценка. 
(2) Основни задачи на областните планове 
за развитие на горските територии са:
1. идентифициране и включване в процеса 
на планиране на заинтересованите лица;
2. определяне на зоните за защита от ур-
банизация;
3. определяне на основните дървесни и храс­
тови видове за залесяване;
4. определяне на конкретните горски тери-
тории и зоните извън тях, в които ползването 
на обществени екосистемни ползи е възмездно;
5. определяне на видовете стопански дей-
ности, за които се дължи плащане за общест-
вени екосистемни ползи;
6. категоризация на горските територии.
Чл. 52. (1) Обект на областните планове 
за развитие са всички горски територии в 
съответната област независимо от тяхната 
собственост.
(2) В областния план се прави описание 
на природните условия и горските територии, 
посочват се характеристика на собствеността, 
съществуващата структура на управление на 
горите, историята на горското стопанство в 
района, лесистостта на областта и общините, 
анализ и оценка на потенциала на горските 
ресурси, ролята и значението на горското 
стопанство за икономиката на администра-
тивната област.
(3) С областния план се създава единната 
горскостопанска картна основа, като се из-
ползват съществуващите кадастрални карти, 
картата на възстановената собственост, съ-
ществуващите горскостопански карти, ортофо-
тоснимки на територията и други източници. 
(4) В областния план се определят и отра-
зяват в пълния им обхват всички категории 
горски територии, териториите, предоставящи 
обществените екосистемни ползи, и зоните 
за защита от урбанизация.
(5) Териториите, предоставящи общест-
вените екосистемни ползи, се определят на 
основата на категоризирането на горите съ-
гласно таблица за обвързаност в приложение 
№ 13, както и по реда на глава трета, раздел 
I от наредбата.
(6) В плана се определят целите на управ­
ление на горското стопанство по категории 
гори, на общинско и областно ниво, както и 
целите на управление на ловното стопанство. 
(7) За всяка категория горска територия се 
посочват и/или определят насоки за управ­
ление, забрани и ограничения.
(8) Съдържанието на областния план за 
развитие на горските територии е съгласно 
приложение № 14.